汝州北樓晚望少室詩
作者：胡証
朝代：唐

paragraphs: 峭拔烟雲外，雄居造化工。
三山慙海上，五嶽讓天中。
翠積當華甸，騰標占太空。
周臨萬里暮，猶掛夕陽紅。
（見《槐廬叢書》《金石錄補》。
）（〖1〗葉九來《金石錄補》卷十九《唐胡証題少室詩》跋尾：「右唐檢校祠部員外郎胡証《汝州北樓晚望少室詩》，詩云〖不重錄〗。
永貞元年仲夏記。
按新舊《書·證傳》皆云貞元中登第，繇渾瑊舉爲從事，自殿中侍御史爲韶州刺史而已。
據此碑。
先爲祠部員外郎，可以補史之闕漏。
」）。